Έχει ζέστη
και μόλις έχετε πιεί αρκετά ποτήρια νερό,
το ένα μετά το άλλο.
Πίσω από την επακόλουθη ξαφνική επιθυμία βρίσκονται δύο όργανα σε σχήμα φασολιού
που δουλεύουν σαν καλολαδωμένοι εσωτερικοί αισθητήρες.
Εξισορροπούν την ποσότητα των σωματικών υγρών,
ανιχνεύουν τα απόβλητα στο αίμα
και ξέρουν πότε να παράγουν βιταμίνες, ανόργανα στοιχεία,
αλλά και ορμόνες που χρειάζεστε για να επιβιώσετε.
Γνωρίστε τα νεφρά σας.
Ο βασικός ρόλος αυτών των οργάνων είναι η απομάκρυνση των άχρηστων προϊόντων
και η μετατροπή τους σε ούρα.
Τα 8 λίτρα αίματος του οργανισμού διέρχονται από τα νεφρά
περίπου 20 με 25 φορές κάθε μέρα.
Δηλαδή τα δύο όργανα φιλτράρουν περίπου 180 λίτρα κάθε 24 ώρες.
Τα συστατικά του αίματος αλλάζουν συνεχώς
καθώς καταναλώνετε φαγητό και νερό,
πράγμα που εξηγεί γιατί τα νεφρά πρέπει να είναι λειτουργούν διαρκώς.
Το αίμα εισέρχεται σε κάθε νεφρό μέσω των αρτηριών που σχηματίζουν διακλαδώσεις
μέχρι να σχηματιστούν μικροσκοπικά αγγεία που πλέκονται με ειδικά εσωτερικά τμήματα,
τους νεφρώνες.
Σε κάθε νεφρό,
1 εκατομμύριο τέτοιοι νεφρώνες σχηματίζουν μια ισχυρή διάταξη φίλτρων και αισθητήρων
που διηθεί το αίμα προσεκτικά.
Εδώ καταλαβαίνουμε πόσο εκλεπτυσμένο
και ακριβές είναι αυτό το εσωτερικό σύστημα.
Κάθε νεφρώνας φιλτράρει το αίμα χρησιμοποιώντας δύο δυνατά εργαλεία:
μια σφαιρική δομή, το αγγειώδες σπείραμα, και ένα μακρύ, ινώδες σωληνάριο.
Το σπείραμα λειτουργεί σαν σουρωτήρι που επιτρέπει μόνο ορισμένα συστατικά,
όπως βιταμίνες και ανόργανα συστατικά, να εισέλθουν στο σωληνάριο.
Έπειτα, δουλειά του αγγείου είναι να ανιχνεύσει
αν κάποια από τα συστατικά είναι απαραίτητα για τον οργανισμό.
Αν ναι, επαναπορροφούνται στις απαραίτητες ποσότητες,
έτσι ώστε να επανακυκλοφορήσουν στο αίμα.
Όμως το αίμα δεν μεταφέρει μόνο χρήσιμα συστατικά.
Περιέχει και τα άχρηστα προϊόντα.
Οι νεφρώνες πρέπει να βρουν τι να τα κάνουν.
Τα σωληνάρια ανιχνεύουν στοιχεία που είναι άχρηστα για τον οργανισμό,
όπως η ουρία που προκύπτει από τη διάσπαση των πρωτεϊνών,
τα οποία την ανακατευθύνουν με τη μορφή ούρων έξω από τα νεφρά,
διαμέσου δύο μεγάλων αγωγών, των ουρητήρων.
Αυτοί οι αγωγοί αποφορτίζονται αδειάζοντας το περιεχόμενό τους στην ουροδόχο κύστη
ανακουφίζοντας τον οργανισμό σας από τα απόβλητα μια για πάντα.
Τα ούρα περιέχουν και νερό.
Αν τα νεφρά ανιχνεύσουν υπερβολικά πολύ νερό στο αίμα,
για παράδειγμα όταν έχετε κατεβάσει πολλά ποτήρια μονομιάς,
στέλνουν τα επιπλέον υγρά στην ουροδόχο κύστη όπου αποβάλλονται.
Από την άλλη, χαμηλά επίπεδα νερού στο αίμα
ωθούν τα νεφρά να απελευθερώσουν νερό στη ροή του αίματος
πράγμα που σημαίνει ότι λιγότερο νερό φτάνει στα ούρα.
Γι' αυτό τα ούρα είναι πιο κίτρινα όταν είστε λιγότερο ενυδατωμένοι.
Με το νερό, τα νεφρά σας σταθεροποιούν τα επίπεδα των σωματικών υγρών.
Αλλά αυτή η λεπτή πράξη ισορροπίας δεν είναι η μόνη ικανότητα των νεφρών.
Αυτά τα όργανα έχουν τη δύναμη να ενεργοποιούν τη βιταμίνη D
ώστε να εκκρίνουν μια ορμόνη, τη ρενίνη, που αυξάνει την αρτηριακή πίεση
καθώς και μια άλλη ορμόνη, την ερυθροποιητίνη,
η οποία αυξάνει την παραγωγή των ερυθρών αιμοσφαιρίων.
Χωρίς τα νεφρά, τα σωματικά υγρά θα πολλαπλασιάζονταν ανεξέλεγκτα.
Κάθε φορά που θα τρώγαμε, το αίμα θα λάμβανε κι άλλα μη διηθούμενα συστατικά.
Σύντομα, θα αφήναμε την τελευταία μας πνοή λόγω συσσώρευσης αποβλήτων στο σύστημα.
Άρα τα νεφρά δεν διασφαλίζουν μόνο την καλή ροή του συστήματος,
αλλά μας κρατάνε στη ζωή.
Είμαστε λοιπόν τυχεροί που έχουμε δύο από αυτά τα μαγικά φασολάκια!